Torsnes (Østfold)

For andre betydninger av Torsnes, se Torsnes.

Torsnes er et tettsted i Fredrikstad kommune. Det var fra 1837 del av Borge formannskapsdistrikt.

1. januar 1910 ble Torsnes skilt ut som egen kommune med 1 466 innbyggere.

1. januar 1964 ble de høytliggende sjøområdene sør for Øra med Hesteholmen i Torsnes slått sammen med deler av Borge samt Fredrikstad og Glemmen kommuner til Fredrikstad kommune. Resten av Torsnes ble slått sammen med resten av Borge til den nye Borge kommune.

1. januar 1994 ble Borge kommune slått sammen med Fredrikstad, Kråkerøy, Onsøy og Rolvsøy kommuner til den nye Fredrikstad kommune.

På Torsnes finnes herregårdene Torsø og Nes, som har vært åsted for viktige politiske beslutninger i Norges historie. Nes tilhørte for eksempel den dansk-norske adelsslekten Bildt i middelalderen.

Den gamle norske adelsslekten Bolt har også sitt utspring i Torsnes. Dens stamfar Alv Sigerstad Bolt holdt til på herregården Sigerstad i nåværende Fredrikstad.

Folkets Hus ble opprinnelig bygget i 1902 men etter en storbrann i 1995 gikk hele huset tapt. Et nytt hus ble bygget og innviet på nøyaktig samme sted i 1996. 

Det bodde 1994 personer i Torsnes i 2011.http://www.fredrikstad.kommune.no/Documents/Presentasjon/Innbyggertall-Fredrikstad-01012011.pdf

 Referanser 

Kategori:Tidligere kommuner i Østfold
Kategori:Fredrikstads historie
Kategori:Norske kommuner etablert i 1910
Kategori:Kommuner opphørt i 1964